Document ID: /roh_data/filtered/fineweb-2-filterrobots_roh.jsonl.gz/27127

Ch'i saja cun la vischnanca, il chantun u la Confederaziun: Tgi ch'entra en l'avegnir en contact cun las autoritads duai far quai en emprima lingia online. Quai è la finamira da la nova strategia e-government per ils onns 2020 fin 23. Il Cussegl federal ha deliberà il principi «digital first» che duai valair davent da l'entschatta 2020.
Sche la Conferenza da las regenzas chantunalas e las suprastanzas da las corporaziuns da vischnancas e da citads approveschan la nova strategia, va quella en vigur cun l'entschatta da l'auter onn. La valur directiva sco era impurtants princips èn gia vegnids enconuschents avant in onn. Tar quellas tutgan orientaziun da l'utilisader, avertadad e transparenza sco era standardisaziun ed interoperabilitad.
RR novitads 15:00